section_heading: Ratovi triju kraljevstva
paragraph_text: Tijekom ratova triju kraljevstva redute su se često gradile radi zaštite starijih fortifikacija od učinkovitijeg topništva tog razdoblja. Često su se u blizini antičkih fortifikacija nalazili maleni brežuljci koji su nadgledali obranu, no u prethodnim stoljećima oni su bili previše udaljeni od fortifikacija da predstavljaju prijetnju. Maleno brdo blizu Worcestera koristili su kao artiljerijsku platformu parlamentaristi kada su 1646. godine uspješno zaposjeli Worcester. Godine 1651. neposredno prije bitke kod Worcestera brdo su rojalisti pretvorili u redutu (njeni se ostaci danas mogu vidjeti u Fort Royal Hill Parku). Tijekom bitke kod Worcestera parlamentaristi su osvojili redutu i okrenuli topove prema Worcesteru. Time su obranu grada učinili neodrživom. Ova je akcija učinkovito završila bitku, posljednju u Engleskom građanskom ratu.